OTO ปิดพุ่ง 13% “ออลไทม์ไฮ” รับแผนลุยประมูลงานใหม่ต่อเนื่อง ลุ้นปีนี้เทิร์นอะราวด์
OTO ปิดพุ่ง 13% “ออลไทม์ไฮ” รับแผนลุยประมูลงานใหม่ต่อเนื่อง ลุ้นปีนี้เทิร์นอะราวด์ โดยหุ้นปิดตลาดวันนี้(26ต.ค.64) อยู่ที่ระดับ 10.20 บาท บวก 1.15 บาท หรือ 12.71%
OTO ปิดพุ่ง 13% “ออลไทม์ไฮ” รับแผนลุยประมูลงานใหม่ต่อเนื่อง ลุ้นปีนี้เทิร์นอะราวด์ โดยหุ้นปิดตลาดวันนี้(26ต.ค.64) อยู่ที่ระดับ 10.20 บาท บวก 1.15 บาท หรือ 12.71%
26 ต.ค. 2564

ผู้สื่อข่าวรายงานว่า วันนี้(26ต.ค.2564) ราคาหุ้นบริษัท วันทูวัน คอนแทคส์ จำกัด (มหาชน) หรือ OTO ปิดตลาดที่ระดับ 10.20 บาท บวก 1.15 บาท หรือ 12.71% สูงสุดที่ 10.40 บาท ต่ำสุดที่ 9.10 บาท ด้วยมูลค่าซื้อขาย 151.99 ล้านบาท ราคาหุ้นปิดสูงสุดตั้งแต่เข้าตลาดฯเมื่อวันที่ 15 พ.ค.2557

โดยกันก่อนหน้าหน้านี้(21 ก.ย.64) นายคณาวุฒิ วรรทนธีรัช ประธานกรรมการบริหารและประธานเจ้าหน้าที่บริหาร  OTO เปิดเผยว่า ในช่วงที่เหลือของปีนี้ บริษัทเตรียมเข้าร่วมประมูลงานใหม่ต่อเนื่อง เพื่อเพิ่มโอกาสในการรับงานใหม่ หนุนผลการดำเนินงานเทิร์นอะราวด์ 
นอกจากนี้ บริษัทอยู่ระหว่างการหารือร่วมกับพันธมิตรเพื่อขยายไลน์ธุรกิจเข้าสู่ Commercial Technology โดยใช้จุดแข็งที่มีอยู่ของบริษัทที่ดีทั้ง Call Center และ Contact Center เพื่อรองรับการให้บริการลูกค้า ซึ่งคาดว่า จะมีความชัดเจนในช่วงที่เหลือของปี และจะช่วยสนับสนุนรายได้และกำไรของกลุ่มบริษัทเติบโตอย่างแข็งแกร่งในอนาคต
ขณะที่ล่าสุด (7 ต.ค. 64) บริษัทได้รับการว่าจ้างในการให้บริการระบบศูนย์บริการข้อมูลลูกค้าสัมพันธ์ (1690 Call Center) จากการรถไฟแห่งประเทศไทย (รฟท.) ระยะเวลาโครงการ 36 เดือน มูลค่าโครงการ 166.84 ล้านบาท (รวมภาษีมูลค่าเพิ่ม)
ทั้งนี้ ระบบศูนย์บริการข้อมูลลูกค้าสัมพันธ์ (1690 Call Center) มีวัตถุประสงค์เพื่อให้เป็นศูนย์กลางการให้บริการข้อมูลข่าวสารเบ็ดเสร็จ ณ จุดเดียว ทั้งข้อมูลพื้นฐานการโดยสาร เดินรถ สินค้า การแข้งเหตุด่วน เหตุ อันตราย ข้อเสนอแนะ ติชม โฆษณา สื่อประชาสัมพันธ์ ฯลฯ และเพื่อให้สามารถสร้างบริการที่ทันสมัยให้แก่ผู้ใช้บริการรถไฟ ผ่านระบบศูนย์บริการข้อมูลลูกค้าสัมพันธ์ (1690 Call Center) ได้ในระยะเวลาอันรวดเร็ว โดยสามารถให้บริการหลากหลายช่องทาง เช่น ผ่านช่องทางโทรศัพท์, E-mail, Web Chat และ Chat Bot Social Media (Facebook)
อย่างไรก็ตาม บริษัทได้พัฒนาการบริการให้กับ รฟท.อย่างต่อเนื่องจนถึงปัจจุบันแล้ว 4 สัญญา โดยสัญญาปัจจุบันเป็นการพัฒนาระบบงานลักษณะ Omni Channel Platform เต็มรูปแบบ Voice, Non-Voice, Social Media พร้อมบริการ Digital Service ผ่าน Chat Bot , Visual IVR เพื่อรองรับการขยายบริการของ รฟท.ต่อไป